Diari Oficial de la Generalitat Valenciana


Sumari del DOGV 4797, del 14-07-2004 (2004/7051)

RESOLUCIÓ de 8 de juny de 2004, del president executiu de l'Agència Valenciana del Turisme sobre convocatòria de beques per a l'any 2004.
-----------------------------------------------------------------------------------------------------------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/7051


Data del document
:   08-06-2004

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * sociologia
    * suport econòmic
    * professió del turisme
    * geografia
    * ajuda pública
    * assignació per estudis
    * ciència econòmica
    * professió de la comunicació

RESOLUCIÓ de 8 de juny de 2004, del president executiu de l'Agència Valenciana del Turisme sobre convocatòria de beques per a l'any 2004. [2004/7051]
  
El desenvolupament del sector turístic i el necessari increment dels nivells de qualitat dels servicis que es presten, recomanen augmentar el grau d'especialització dels professionals de l'activitat turística de la Comunitat Valenciana proporcionant-los la possibilitat de millorar el seu nivell de formació i coneixement del sector per mitjà de la convocatòria de beques de pràctiques professionals d'especialització.
  
D'acord amb les funcions atribuïdes a l'Agència Valenciana del Turisme i segons el que disposa la lletra g del número 2, de l'article cinqué, del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme i el que disposa el Decret 108/1992, de 6 de juliol, del Govern Valencià pel qual es regula la concessió de beques, resolc
  
Fer pública la convocatòria de dues beques de pràctiques professionals d'especialització en l'Agència Valenciana del Turisme d'un any de duració; en el Servei d'Estudis i Planificació i en el Gabinet de Premsa d'acord amb les següents condicions i característiques:
  
1. Objecte específic de la convocatòria:
  
La present convocatòria té per objecte la concessió de dues beques de pràctiques professionals d'especialització per l'Agència Valenciana del Turisme.
  
Característiques de les beques:
  
A. Al Servei d'Estudis i Planificació:
  
- Pràctiques professionals d'especialització en l'estudi de l'activitat turística a la Comunitat Valenciana, a desenvolupar en el Servei d'Estudis i Planificació de l'Agència Valenciana del Turisme. El període de duració de la beca serà d'un any natural, prorrogable per un període d'igual duració per mitjà de resolució del president executiu de l'Agència Valenciana del Turisme.
  
Les activitats a desenvolupar seran les següents: seguiment de l'activitat turística valenciana, a través de l'elaboració d'estudis, informes, presa de dades i anàlisi d'índole estadisticoeconòmica, col·laboració en activitats de difusió, anàlisi de mercats estrangers, així com col·laboració en les tasques del servei com a element complementari de la seua formació.
  
B. Al Gabinet de Premsa.
  
Pràctiques professionals d'especialització en la comunicació periodística en el Gabinet de Premsa de l'Agència Valenciana del Turisme. El període de duració de la beca serà d'un any natural, prorrogable per un període d'igual duració per mitjà de Resolució del President Executiu de l'Agència Valenciana del Turisme.
  
Les activitats a desenrotllar seran les següents: redacció de notes de premsa, classificació d'informació, contacte amb professionals de la comunicació, organització de rodes de premsa, etc.
  
2. Requisits dels sol·licitants:
  
Els candidats que desitgen participar en la concessió de la beca hauran de reunir els següents requisits:
  
A. Beca a desenvolupar en el Servei d'Estudis:
  
Tècnics o diplomats en Empreses i Activitats Turístiques Titulació universitària equivalent, reconeguda oficialment; preferentment llicenciats en Estadística, Ciències Econòmiques i Empresarials, Geografia, Sociologia.
  
Coneixement parlat i escrit d'un idioma (anglés).
  
Coneixements d'informàtica a nivell d'usuari (windows, word, excel), es valorarà el coneixement de paquets específics de sistemes d'informació geogràfica i estadística.
  
Es valorarà així mateix l'experiència de treball en equips d'investigació, així com publicacions en revistes, congressos, etc. i l'experiència en l'elaboració d'estudis i anàlisi d'índole estadisticoeconòmica, preferentment en l'àmbit turístic.
  
B. Beca a desenrotllar en el Gabinet de Premsa:
  
Llicenciatura en Ciències de la Informació, rama periodisme o llicenciatura en Periodisme..
  
Experiència en la redacció de textos.
  
Coneixements d'informàtica a nivell d'usuari (windows, word, excel).
  
Coneixement parlat i escrit de l'anglés.
  
Les dades que s'adduïsquen hauran de ser acreditades, per mitjà de les corresponents còpies compulsades, en el moment de presentació de les sol·licituds.
  
Les persones que acrediten una titulació obtinguda en una universitat privada o estrangera hauran de presentar necessàriament l'homologació del títol a Espanya.
  
Els sol·licitants hauran de reunir els requisits i condicions que s'assenyalen en la convocatòria al terme del termini de presentació de les sol·licituds.
  
3. Dotació econòmica:
  
La cobertura econòmica de les beques, contempla una ajuda de fins a huit-cents setanta-cinc euros (875 €) bruts mensuals, dels quals es deduiran les corresponents retencions fiscals, a més de les assegurances que si és procedent pogueren convindre's.
  
L'import global màxim destinat a finançar les beques de referència ascendix a un total de vint-i-un mil euros, (21.000 €), corresponents al programa ?Estudis i Difusió?, subprograma ?Beques de Formació?, dels Pressupostos de l'Agència Valenciana del Turisme per als exercicis 2004 i 2005.
  
Esta convocatòria i la concessió de les beques estan condicionades a la provisió de crèdit adequat i suficient en els citats pressupostos.
  
4. Termini de presentació de sol·licituds i formalització d'estes:
  
El termini per a la presentació de sol·licituds serà de quinze dies hàbils a partir de la publicació de la present resolució en el Diari Oficial de la Generalitat Valenciana.
  
Els candidats han de remetre les sol·licituds a l'Agència Valenciana del Turisme, avinguda d'Aragó, núm. 30, planta 8a 46354 València, o a qualsevol de les seues dependències territorials: Servei Territorial de Turisme d'Alacant, carrer Churruca, núm. 29, 03393 Alacant; Servei Territorial de Turisme de Castelló, plaça Mª Agustina, núm. 5, entresòl, 12154 Castelló; Servei Territorial de Turisme de València, plaça Alfons el Magnànim núm. 15, 2a, 46484 València; o a l'Oficina d'Administració Turística de Benidorm, avinguda Joan Fuster Saragossa, núm. 3, Edifici Aquarium II-1ª, 03186 Benidorm.
  
Les sol·licituds a remetre, segons el model que figura com annex I a la present resolució, haurà d'estar acompanyat de la següent documentació:
  
- Fotocòpia del DNI.
  
- Currículum que expresse els estudis cursats i la trajectòria professional seguida, acreditats per mitjà de còpies, degudament compulsades, dels corresponents títols o certificats.
  
- Una fotografia format carnet.
  
5. Comissió avaluadora:
  
S'establix una comissió avaluadora que elaborarà l'oportuna proposta d'adjudicació de la beca, en un termini de dos mesos des de la finalització del termini de presentació de sol·licituds. Esta comissió avaluadora estarà formada per:
  
- President: La directora de l'Àrea d'Administració.
  
- Vocals: El Cap del Servei d'Estudis i Planificació.
  
La Cap de la Secció d'Estudis del Servei d'Estudis i Planificació.
  
Un tècnic del Servei d'Estudis i Planificació, que actuarà com a Secretari.
  
La comissió podrà convocar tots aquells candidats que considere oportú per a comprovar, per mitjà d'entrevista, els aspectes que estime d'interés, o realitzar les proves que considere necessàries.
  
La comissió podrà així mateix declarar deserta, totalment o parcialment, l'adjudicació de les beques convocades.
  
6. Barem per a la concessió:
  
Es considerarà l'experiència professional, en especial aquella relacionada amb equips d'investigació, currículum acadèmic, les publicacions en revistes, congressos, experiència en treballs en empreses del sector i d'anàlisi estadística, etc., idiomes, coneixements d'informàtica, així com els resultats de les entrevistes i/o proves que la comissió avaluadora efectue.
  
D'entre tots els sol·licitants se seleccionaran dos becaris i dos suplents per a cobrir les vacants que pogueren produir-se.
  
Per a accedir a la condició de becari serà necessari que es dicte resolució del president executiu de l'Agència Valenciana del Turisme en què es procedisca a la concessió de la beca al seu favor.
  
Ni la condició de becari ni la de suplent, generarà en cap moment cap relació laboral amb l'Agència Valenciana del Turisme i per tant, no li serà aplicable la legislació vigent per al personal laboral o funcionari de l'Agència Valenciana del Turisme.
  
Donades les característiques especials de la beca convocada, resulta incompatible amb qualsevol altra beca per a activitat semblant i amb qualsevol relació professional de prestació de servicis a l'Agència Valenciana del Turisme.
  
7. Obligacions dels beneficiaris:
  
a) De forma genèrica li competix acceptar i complir les normes establides en les bases d'esta convocatòria i les que s'establisquen en la resolució de concessió, en el conveni de desenrotllament de la beca, així com les instruccions que durant el període de vigència d'esta reba de l'Agència Valenciana del Turisme.
  
b) Començar el benefici de la beca dins del termini que s'assenyale i desenrotllar la seua labor sense que cap altre compromís, anterior o futur, impedisca o dificulte, durant el període de vigència d'esta, el compliment ininterromput de les obligacions contretes.
  
c) Realitzar les activitats previstes en l'objecte de la beca amb un nivell de dedicació satisfactori, davall la supervisió del tutor que es designe per l'Agència Valenciana del Turisme, que serà l'encarregat de determinar la jornada laboral del becari.
  
Així mateix, encara que el desenrotllament de la seua activitat tindrà lloc principalment en les instal·lacions de l'Agència Valenciana del Turisme o en les d'un organisme col·laborador, la realització de certes tasques pot implicar el desplaçament temporal a qualsevol altra localitat requerida per les característiques especials del treball a realitzar.
  
d) Presentar a l'Agència Valenciana del Turisme, al final del període de pràctiques, una memòria de la labor realitzada. Els treballs que els becaris pogueren realitzar durant el benefici de la beca, així com la memòria final seran propietat de l'Agència Valenciana del Turisme, que es reserva el dret de la seua publicació i utilització.
  
8. Resolució de la concessió de les beques:
  
La concessió de la beca serà resolta pel President Executiu de l'Agència Valenciana del Turisme, en el termini de sis mesos, comptadors a partir de la publicació de la present convocatòria en el Diari Oficial de la Generalitat Valenciana, transcorregut este i davant de la falta de resolució expressa s'entendran desestimades les sol·licituds.
  
Les sol·licituds la candidatura de les quals no haja sigut acceptada, si ho desitgen podran retirar la seua documentació en l'Agència Valenciana del Turisme (av. Aragó, 30, 8a), en el termini de tres mesos a partir de l'endemà de la data de comunicació als aspirants. Passat este termini les documentacions seran destruïdes.
  
9. Revocació i rescissió.
  
L'Agència Valenciana del Turisme, amb l'expedient previ instruït a l'efecte, podrà revocar o interrompre el benefici de la beca si concorreguera alguna de les següents causes:
  
a) Obtenció de l'ajuda sense reunir els requisits requerits en la convocatòria, o per mitjà de falsedat en document.
  
b) Incompliment de les obligacions contretes que figuren en el punt set de la present convocatòria i de les que complementàriament s'establisquen en el conveni de desenrotllament de la beca, amb independència de les causes, si estes no foren únicament i directament imputables a l'Agència Valenciana del Turisme.
  
Respecte d'això s'establix un període de prova de tres mesos de duració al terme del qual el tutor avaluarà l'efectiu compliment per part del becari de les distintes tasques encomanades fins al moment, proposant la seua continuïtat en el benefici de la beca o bé la seua revocació. En el segon cas queda a criteri del Cap del Servei d'Estudis i Planificació l'execució o no de la suplència prevista.
  
c) No incorporar-se al destí en la data límit que els haguera sigut fixada en el conveni, o per l'abandó d'este durant el període de benefici de la beca.
  
d) La no acceptació de la beca i la no presentació de la documentació original que poguera sol·licitar-se-li per a la formalització de la beca en els terminis establits.
  
e) Trobar-se sotmés en algun dels supòsits d'incompatibilitat que establix la Llei 53/1984, de 26 de desembre, d'Incompatibilitats del Personal al Servei de les Administracions Públiques. (Boletín Oficial del Estado de 4 de gener de 1985).
  
f) No firmar el conveni de col·laboració per al desenrotllament de la beca.
  
El beneficiari, si és procedent, haurà de reintegrar les quantitats percebudes fins al moment de la revocació administrativa de l'atorgament de la beca.
  
10. Renúncia de la beca
  
Els interessats que hagueren sigut seleccionats per a beneficiar-se d'una beca podran renunciar a esta abans de la firma del conveni de desenrotllament.
  
Una vegada firmat el conveni s'admetran renúncies per causes justificades i lliurement apreciades per l'Agència Valenciana del Turisme. En estos casos, l'Agència Valenciana del Turisme procedirà a la substitució dels becaris que hagueren renunciat, d'acord amb la proposta de la comissió avaluadora.
  
Si es produïra la renúncia amb posterioritat a l'inici de la beca, l'Agència Valenciana del Turisme podrà o bé, declarar extinta la beca, o deferir-la pel període que reste a favor del primer becari suplent, i si no n'hi ha al segon, abonant-se-li únicament el pagament corresponent al període de pràctiques realment realitzat.
  
Contra la present Resolució, definitiva en via administrativa, alternativament podrà interposar-se recurs potestatiu de reposició davant del President Executiu de l'Agència Valenciana del Turisme, en el termini d'un mes, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció contenciosa administrativa; havent de comptar estos dos terminis d'interposició del recurs des de l'endemà a la publicació de la present Resolució en Diari Oficial de la Generalitat Valenciana.
  
Tot això sense perjuí que es puga exercitar qualsevol altre recurs que estime oportú.